Diari Oficial de la Generalitat Valenciana


Sumari del DOGV 3218, del 06-04-1998 (1998/2171)

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addenda a l'Acord singularitzat de 27 de setembre de 1996, entre la Universitat Internacional Menéndez y Pelayo i la Conselleria de Cultura, Educació i Ciència de la Generalitat Valenciana, per a la realització del curs «L'educació en valors: la vida moral i la reflexió ètica».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/2171


Data del document
:   06-03-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addenda a l'Acord singularitzat de 27 de setembre de 1996, entre la Universitat Internacional Menéndez y Pelayo i la Conselleria de Cultura, Educació i Ciència de la Generalitat Valenciana, per a la realització del curs «L'educació en valors: la vida moral i la reflexió ètica». [1998/X2171]
  
Subscrita, després de la tramitació prèvia reglamentària, entre la Universitat Internacional Menéndez y Pelayo i la Conselleria de Cultura, Educació i Ciència de la Generalitat Valenciana, el dia 5 de novembre de 1997, una Addenda a l'acord singularitzat de 27 de setembre de 1996 per a la realització del curs ?L'educació en valors: la vida moral i la reflexió ètica?, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0134/98, i que figura com a annex d'aquesta resolució.
  
València, 6 de març de 1998.- La subsecretària del Secretariat del Govern i Relacions amb les Corts: Catalina Escuin Palop.
  
Addenda a l'Acord singularitzat de 27 de setembre de 1996, entre la Universitat Internacional Menéndez y Pelayo i la Conselleria de Cultura, Educació i Ciència de la Generalitat Valenciana, per a la realització del curs «L'educació en valors: la vida moral i la reflexió ètica».
  
València, 5 de novembre de 1997
  
Reunits
  
D'una banda, l'Honorable Conseller de Cultura, Educació i Ciència, Sr. Francisco E. Camps Ortiz, autoritzat per a la firma d'aquesta Addenda per acord del Govern Valencià, amb data 4 de novembre de 1997.
  
I, d'altra, el Magnífic i Excel·lentíssim Rector de la UIMP, Sr. José Luis García Delgado, d'acord amb les atribucions que té conferides per Reial Decret 1.920/1995, de 24 de novembre de 1995 (BOE nº 282, de 25 de novembre),
  
Exposen
  
Que el dia 27 de setembre de 1996, ambdues parts van signar un acord per a la realització del curs «L'educació en valors: la vida moral i la reflexió ètica».
  
Que, tal i com s'estableix a l'apartat cinquè de l'esmentat acord, el finançament per a l'exercici 1997, s'establirà en la corresponent addenda en funció de les previsions contingudes en les respectives lleis de pressupostos.
  
Per això, acorden:
  
Primer
  
La Conselleria de Cultura, Educació i Ciència pagarà a la UIMP la quantitat d'1.000.000 PTA, corresponents a l'any 1997 a càrrec de les dotacions previstes a la línia pressupostària 404 del programa 421.30 , de l'exercici de 1997.
  
El lliurament del 40% d'aquesta quantitat s'efectuarà a la signatura d'aquesta addenda i el 60% restant quan la UIMP trameta la memòria acadèmica i la memòria econòmica del curs.
  
Els ingressos es realitzaran al compte corrent número 4641908826 oberta a nom de la Universitat Internacional Menéndez y Pelayo, Secció d'Organismes Autònoms, en l'Oficina Principal (codi d'agència 0001) del Banc d'Espanya (codi de banc 9000), al carrer d'Alcalá, 50, de Madrid.
  
Aquesta subvenció permetrà el finançament de les despeses derivades de la realització del curs, com per exemple: honoraris, allotjament, desplaçaments, restauració, direcció del curs, serveis reprogràfics i similars.
  
Per al reconeixement de les obligacions de pagament, la UIMP aportarà les minutes i factures que acrediten la realització material de les despeses efectuades. Aquests justificants es presentaran junt amb la memòria acadèmica sense perjudici que en cap cas no puguen presentar-se amb posterioritat al dia 30 de desembre de 1997.
  
Segon
  
En finalitzar el curs, la UIMP presentarà la memòria acadèmica. Aquesta inclourà els apartats següents: objectius, programa i la valoració que del curs fan els assistents i la direcció. Així mateix, s'adjuntarà la relació de professors amb dret a certificació.
  
Tercer
  
Els objectius, places i durada del curs són les establertes en l'acord corresponent a aquesta addenda.
  
Ambdues parts de comú acord, signen aquesta addenda de l'acord abans esmentat, per triplicat, en el lloc i la data que figura en l'encapçalament.
  
El conseller de Cultura, Educació i Ciéncia,
  
Francisco E. Camps Ortiz
  
El rector de la Universitat Internacional Menéndez y Pelayo,
  
José Luis García Delgado